**Lietošanas instrukcija: informācija lietotājam**

**MAGNESIUM Diasporal 295,7 mg granulas**

**iekšķīgi lietojama šķīduma pagatavošanai**

*magnesium*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

1. Ja Jums nepieciešama papildus informācija vai padoms, vaicājiet farmaceitam.
2. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
3. Ja pēc 1 mēneša nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir MAGNESIUM Diasporal 295,7 mg granulas *-* un kādam nolūkam to lieto

2. Kas Jums jāzina pirms MAGNESIUM Diasporal 295,7 mg granulu lietošanas

3. Kā lietot MAGNESIUM Diasporal 295,7 mg granulas

4. Iespējamās blakusparādības

5. Kā uzglabāt MAGNESIUM Diasporal 295,7 mg granulas

6. Iepakojuma saturs un cita informācija

**1. Kas ir MAGNESIUM Diasporal 295,7 mg granulas** **un kādam nolūkam to lieto**

MAGNESIUM Diasporal 295,7 mg granulas ir minerālvielu saturošas zāles, kas satur aktīvo vielu magniju (kā magnija citrāts).

MAGNESIUM Diasporal 295,7 mg granulas lieto magnija deficīta ārstēšanai un profilaksei pieaugušajiem. Magnija deficīts var rasties

* saņemot samazinātu magnija daudzumu ar uzturu, piemēram, nesabalansētu diētu gadījumos vai ar nepilnvērtīgu uzturu vecākiem cilvēkiem.
* pastiprināta magnija patēriņa gadījumos, kā stress, intensīva svīšana, aktīva sportošana, grūtniecība, barošana ar krūti.

**2. Kas Jums jāzina pirms MAGNESIUM Diasporal 295,7 mg granulu** **lietošanas**

**Nelietojiet MAGNESIUM Diasporal** **295,7 mg granulas** **šādos gadījumos:**

1. ja Jums ir paaugstināta jutība pret magnija citrātu vai kādu citu MAGNESIUM Diasporal 295,7 mg granulu sastāvdaļu, kas nosauktas 6. punktā,
2. ja Jums ir smaga nieru mazspēja (glomerulu filtrācijas ātrums < 30 ml/min),
3. ja traucētu kardioloģisko funkciju dēļ Jums ir palēnināta sirdsdarbība (bradikardija).

**Brīdinājumi un piesardzība lietošanā**

PirmsMAGNESIUM Diasporal 295,7 mg granulas lietošanas konsultējieties ar ārstu vai farmaceitu.

**Bērni un pusaudži**

Nav pieredzes bērnu un pusaudžu ārstēšanā.

Tādēļ bērniem un pusaudžiem nav ieteicams lietot.

**Citas zāles un MAGNESIUM Diasporal 295,7 mg granulas:**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Jums vajadzētu izvairīties no citu zāļu vienlaicīgas lietošanas, ja iespējams. Lai samazinātu mijiedarbības iespēju, uzgaidiet 2 līdz 3 stundas pēc MAGNESIUM Diasporal 295,7 mg granulu lietošanas un tikai tad lietojiet citas zāles.

* ja lietojat **fluorīdus** vai **tetraciklīnu**, **stingri** jāievēro 2‑3 stundu intervāls starp zāļu lietošanu;
* **magnija deficītu** var izraisīt antibakteriālie līdzekļi (aminoglikozīdu grupas antibakteriālie līdzekļi), vielas, kas pastiprina urīna izdalīšanos (tiazīdu grupas diurētiskie līdzekļi, furosemīds), vielas, kas bloķē kuņģa skābes veidošanos (omeprazols, pantoprazols), kā arī aktīvās vielas cisplatīns, ciklosporīns A, foskarnets, cetuksimabs, erlotinibs, pentamidīns, rapamicīns un amfotericīns B. Vaicājiet ārstam, vai Jums nepieciešams pielāgot dienas magnija devu.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība vai plānojat grūtniecību, pirms šo zāļu lietošanas konsultējieties ar ārstu vai farmaceitu.

MAGNESIUM Diasporal 295,7 mg granulas var droši lietot grūtniecības un barošanas ar krūti laikā.

Pamatojoties uz ilgstošu lietošanas pieredzi, magnija citrāta ietekme uz vīriešu un sieviešu fertilitāti nav paredzama.

**Transportlīdzekļu vadīšana un mehānismu apkalpošana:**

MAGNESIUM Diasporal 295,7 mg granulas neietekmē vai nedaudz ietekmē spēju vadīt transportlīdzekļus un apkalpot mehānismus.

**MAGNESIUM** **Diasporal 295,7 mg granulassatur saharozi un nātriju**

Šīs zāles satur saharozi. Ja ārsts ir teicis, ka Jums ir kāda cukura nepanesība, pirms lietojat šīs zāles, konsultējieties ar ārstu.

MAGNESIUM Diasporal 295,7 mg granulu ilgstoša lietošana var izraisīt zobu bojājumus (kariesu) tā sastāvā esošā cukura dēļ.

Šīs zāles satur 40 mg nātrija (galvenā galda/vārāmā sāls sastāvdaļa) vienā paciņā. Tas atbilst 2 % no ieteiktās maksimālās nātrija dienas devas pieaugušajiem.

**3. Kā lietot MAGNESIUM Diasporal 295,7 mg granulas**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis(-usi)*.* Neskaidrību gadījumā vaicājiet ārstam vai farmaceitam.

**Nieru darbības traucējumi**

Ja nieru funkcija ir izteikti traucēta, no magnija lietošanas jāizvairās.

**Ieteicamā deva ir:**

1 paciņa dienā.

1 paciņa MAGNESIUM Diasporal 295,7 mg granulu atbilst 295,7 mg magnija.

**Lietošanas veids**

Izšķīdiniet 1 paciņu MAGNESIUM Diasporal 295,7 mg granulu pusglāzē sulas, tējas vai ūdens un uzreiz izdzeriet.

**Ja esat lietojis MAGNESIUM Diasporal 295,7 mg granulas vairāk nekā noteikts**

Ja Jūsu nieres darbojas labi, blakusparādības nav paredzamas. Viss liekais magnijs tiks izvadīts caur nierēm.

Ja esat lietojis šīs zāles vairāk nekā noteikts vai ja tās lietojis kāds ar smagiem nieru darbības traucējumiem, vai ja bērns nejauši ir lietojis šīs zāles, lūdzu, sazinieties ar ārstu vai neatliekamo medicīnisko palīdzību, lai noskaidrotu iesējamo risku un saņemtu konsultāciju.

**Ja esat aizmirsis lietot MAGNESIUM Diasporal 295,7 mg granulas**

Nelietojiet dubultu devu, lai aizvietotu aizmirsto devu.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā citas zāles, šīs zāles var izraisīt blakusparādības, kaut arī ne visiem tās izpaužas.

**Retāk** (novēro mazāk kā 1 no 100 pacientiem):

* mīkstas fēces vai caureja ārstēšanas sākumā (nekaitīga un parasti samazinās, turpinot ārstēšanu).

Ja Jums rodas jebkādas blakusparādības, Jums uz laiku jāpārtrauc ārstēšana. Pēc tam, kad simptomi ir mazinājušies un/vai izzuduši, Jūs varat atsākt ārstēšanu, lietojot mazāku devu.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši

Zāļu valsts aģentūrai, Jersikas ielā 15, Rīgā, LV 1003.

Tīmekļa vietne: [www.zva.gov.lv](http://www.zva.gov.lv/).

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt MAGNESIUM Diasporal 295,7 mg granulas**

Uzglabāt bērniem neredzamā un nepieejamā vietā.

Šīm zālēm nav nepieciešami īpaši uzglabāšanas apstākļi.

Nelietot šīs zāles pēc derīguma termiņa beigām, kas norādīts uz iepakojuma pēc ”Derīgs līdz:” un “EXP”.

Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko MAGNESIUM Diasporal 295,7 mg granulas satur**

- Aktīvā viela ir magnijs.

Viena paciņa (5g) satur 1830 mg magnija citrāta, kas atbilst 295,7 mg magnija.

- Citas sastāvdaļas ir saharoze, bezūdens citronskābe, nātrija hidrogēnkarbonāts, riboflavīns (E 101), apelsīnu aromatizētājs.

**MAGNESIUM Diasporal 295,7 mg granulu ārējais izskats un iepakojums**

Dzeltenas granulas ar apelsīnu garšu un smaržu.

MAGNESIUM Diasporal 295,7 mg granulas ir iepakotas 5 g paciņās pa 20, 50 vai 100 paciņām kartona kastītē.

Visi iepakojuma lielumi tirgū var nebūt pieejami.

**Reģistrācijas apliecības īpašnieks :**

Protina Pharmazeutische Gesellschaft mbH

Adalperostrasse 37, 85737 Ismaning

Vācija

**Ražotājs:**

Protina Pharmazeutische Gesellschaft mbH

Adalperostrasse 37, 88 + 90, 85737 Ismaning

Vācija

**Šī lietošanas instrukcija pēdējo reizi pārskatīta 12/2020**